EkBass/fiwiki-20250220-pages-articles huggingface dataset:
Ilovaarirock

Ilovaari (vuoteen 2017 saakka Ilovaarirock) on Joensuussa joka kesä, heinäkuun toisena viikonloppuna järjestettävä nostalgiahenkinen rocktapahtuma. Se pidetään keskellä Joensuuta Ilosaarella eli Ilosaarirockin alkuperäisellä pitopaikalla. Ilovaarirock sai alkunsa vuonna 1996 pidettyjen Ilosaarirockin 25-vuotisjuhlien jälkeen. Ilovaarirockin järjesti vuoteen 2017 saakka Grand Old Rockers of Joensuu eli GOR, joka kertoi nettisivuilla vuoden 1996 tapahtumasta: ”Paikan päällä juhli noin 3 000 vanhan rockin diggailijaa, muistelemassa ainakin menneitä. Jo tuona ensimmäisenä IloVaari-kesänä paikallaolijat myönsivät tunnelman olleen kuin luokkakokouksessa. Siitä lähtien järjestäjät ovat pyrkineet luomaan omintakeisen ja tunnelmaltaan välittömän, nostalgiahenkisen rocktapahtuman.” Vuodesta 2018 lähtien Ilovaarin on järjestänyt ravintola Kerubi. Ilovaarirock on ollut loppuunmyyty jo useana kesänä. Tapahtumaan liittyy klubikonsertteja Joensuun ravintoloissa. ==Ilovaarirockin pääesiintyjiä== *Eero, Jussi & The Boys (1996) *Jormas (1997) *Ernos(1998 ja 2009) *Pete Best(ex-Beatle) (1999) *Anki Lindqvist ja The First (2000) *Eero Raittinen (2000) *The Swinging Blue Jeans (2001) *The Tremeloes (2002) *Magyar (2002) *Express (2003) *Pepe & Paradise (2003) *Topmost (2004) *Eero Raittinen ja Jarkka Rissanen (2004) *Kim Brown & The Five Comets (2004) *Jiri Nikkinen Band (2005) *The Troggs (2005) *Petri & Pettersson Brass (2005) *Jussi Raittinen & The Boys(2006) *The Manfreds (2006) *The Skylarks (2006) *Ken Hensley & The Live Fire (2007) *Danny (2007) *The Searchers (2011) *Uriah Heep Legends(2012) *Slade (2013) *Remu & Hurriganes(2014) *Suzi Quatro (2015) *Miljoonasade (2016) *Kolmas Nainen (2018) *Neljä Ruusua (2019) ==Lähteet== Luokka:Joensuun tapahtumat Luokka:Rockfestivaalit Suomessa Luokka:Joensuun musiikki ==Aiheesta muualla== *Ilovaarirockin kotisivut
Antti Pankakoski

Antti Pankakoski (s. 1954) on suomalainen yritysjohtaja, joka toimi Altian toimitusjohtajana vuosina 2007–2013. Ennen Altiaa Pankakoski oli tehnyt pitkän työuran merenkulkualan eri tehtävissä, toimien muun muassa Silja Linen toimitusjohtajana 2003–2006. Hän on valmistunut oikeustieteen kandidaatiksi Helsingin yliopistosta. Pankakoski toimi Kvaerner Masa-Yardsin varatoimitusjohtajana 1989–1996, minkä jälkeen hän siirtyi Cunard Line -varustamon hallituksen johtoon. Cunard Linelta Pankakoski lähti Lontooseen, missä hän työskenteli Nordea Securitiesin Corporate Finance -yksikkössä johtaen viimeksi merenkulkualan yritysostoihin ja haltuunottoihin keskittyvää ryhmää. Nordean palveluksesta Pankakoski siirtyi Silja Linen toimitusjohtajaksi keväällä 2003. Tehtävänsä Silja Linella Pankakoski jätti 1. marraskuuta 2006, jolloin hänen seuraajakseen tuli Tallink Finlandin toimitusjohtaja Keijo Mehtonen. Samalla Pankakoski luopui paikastaan Tallink Gruppin hallituksessa. Pankakoski kertoi katsovansa Tallink Gruppin suomalaisten tytäryhtiöiden yhdistämisprosessin olevan siinä vaiheessa, että hänen oli luontevaa jättää tehtävänsä. Hänen mukaansa ero ei johtunut mistään ristiriidoista ja myös Mehtosen mukaan lähtöön ei liittynyt dramatiikkaa. Silja Linen jälkeen Pankakoski nimitettiin Altian toimitusjohtajaksi 1. syyskuuta 2007 alkaen. Hän seurasi tehtävässä pääjohtaja Leena Saarista, joka oli jättänyt paikkansa toukokuussa Altian suunnitteleman polttoaine- etanolitehdashankkeen kariuduttua. Altian hallitus erotti Pankakosken marraskuussa 2013. Toimitusjohtajan vaihtamista perusteltiin yhtiön huonolla tuloskehityksellä, minkä lisäksi hallituksen puheenjohtaja Matti Tikkakoski totesi Altian jääneen jälkeen taloudellisista tavoitteistaan ja menettäneen markkinaosuuttaan. Kyrö Distillery Company nimitti Pankakosken yhtiön hallituksen puheenjohtajaksi 18. syyskuuta 2014 alkaen. ==Lähteet== Luokka:Suomalaiset elinkeinoelämän vaikuttajat Luokka:Suomalaiset juristit Luokka:Vuonna 1954 syntyneet Luokka:Elävät henkilöt
Aatos Ojala

Kauko Aatos Ojala (6. tammikuuta 1919 Seinäjoki – 9. huhtikuuta 1987 JyväskyläKuolleita. Professori Aatos Ojala. Helsingin Sanomat, 16.4.1987, s. 14.) oli suomalainen kirjallisuudentutkija. ==Henkilöhistoria== Aatos Ojalan vanhemmat olivat rovasti Emil Oskar Ojala ja Elli Matilda Vilkki ja puoliso vuodesta 1955 Raija Hillevi Kolkka, urheilutoimittaja Sulo Kolkan tytär. Ojala tuli ylioppilaaksi 1937, valmistui folosofian kandidaatiksi 1944 ja väitteli filosofian tohtoriksi 1957. Ojala opiskeli myös Yalen yliopistossa Yhdysvalloissa sekä Ruotsissa, Saksassa ja Englannissa. Uransa alkuvuosina hän toimi Helsingin teknillisen opiston kielten tuntiopettajana, Helsingin yliopiston dosentti hän oli vuodesta 1956. Ojala työskenteli myös Parnasson päätoimittajana vuonna 1957. Jyväskylän yliopiston professori Ojala oli 1960–1982. Hän on huomattava erityisesti Jyväskylän yliopiston ja varhaisen suomalaisen semiotiikan historiassa. Ojalan väitöskirja käsitteli Oscar Wildea, myöhemmin hän tutki muun muassa F. E. Sillanpään kirjallista aatemaailmaa. Ojalan veli on tekniikantutkija Aito Ojala.Facta 2001, Täydennysosa 1990, WSOY 1990, s. 383 == Teokset == * Aestheticism and Oscar Wilde: Part 1: Life and letters, Suomalainen tiedeakatemia , 1954 * Aestheticism and Oscar Wilde: Part 2: Literary style, 1955 * * Kasvatus – sivistys eri aikakausien kasvatusnäkemyksiä, Jyväskylän yliopiston ylioppilaskunta 1980 * Kohtalon toteuttaminen essee F. E. Sillanpäästä, Karisto, 1959 * Ruumiinkulttuuri kirjallisuudessa, Jyväskylän yliopisto, 1982 * Suomalainen nykyromaani Veijo Meri 1–2, 1971 * Luku- ja kirjoitustaito aihelmana kansankirjailijoilla. – Kutsu Jyväskylän yliopiston maisterin- ja tohtorinpromootioihin 7. kesäkuuta 1969. JY 1969 * runsaasti artikkeleita Kirjallisuudentutkijain seuran vuosikirjassa eri vuosina == Lähteet == == Aiheesta muualla == * Eero Tarasti: Suomalaisen semiotiikan uranuurtaja. Aatos Ojala 6.1.1919–9.4.1987 Kirjallisuudentutkijain seuran vuosikirja 248. "In memoriam", 1987:2. Luokka:Suomalaiset kirjallisuustieteilijät Luokka:Jyväskylän yliopiston professorit Luokka:Suomalaiset professorit Luokka: Suomalaiset päätoimittajat Luokka:Vuonna 1919 syntyneet Luokka:Vuonna 1987 kuolleet
Darcs

Darcs on Haskell-ohjelmointikielellä toteutettu hajautettu versionhallintajärjestelmä. Sen pääkehittäjä on David Roundy. Ohjelman nimi on akronyymi sanoista "David's Advanced Revision Control System". Nimi kirjoitetaan usein kokonaan pienillä kirjaimilla, paitsi lauseen alussa. Darcs kutsuu tallennettuja versioita päivityksiksi (patch). Darcsin erikoisiin ominaisuuksiin kuuluu se, että käyttäjällä on suuri valta hyväksyä tai hylätä lähetetyt ja vastaanotetut päivitykset, joten käyttäjä voi päivittää tarvittaessa vain osan ohjelmakoodista tai käyttää vain tietyistä lähteistä tulleita päivityksiä. Päivitysten keskinäiseen järjestäytymiseen ja yhdistymiseen on omat sääntönsä, joita kehittäjä kutsuu päivitysteoriaksi (Theory of patches). == Kritiikki == Darcsia on kritisoitu muun muassa sen suorituskyvystä. Eräistä tilanteista seuraa muutosten yhdistämisen () eksponentiaalinen kasvu. ==Lähteet== Luokka:Linux-ohjelmat Luokka:MacOS- ohjelmat Luokka:Windows-ohjelmat Luokka:Vapaat ohjelmistot Luokka:Versionhallintajärjestelmät
Viljo Salminen

Viljo Frithiof Salminen (11. elokuuta 1905 Askola – 8. lokakuuta 1991 Lahti) oli Suomen ilmavoimien lentäjä ja Mannerheim-ristin ritari. Viljo Salminen oli ylennetty lentomestariksi 16. toukokuuta 1931. Hän osallistui talvi- ja jatkosotaan pommitus- ja tiedustelulentäjänä. Hänelle esitettiin jo jatkosodan alussa toisen luokan Mannerheim-ristiä, lähinnä talvisodan ansioista, mutta sotamarsalkka Mannerheim ei 18. elokuuta 1941 hyväksynyt esitystä vaan myönsi Salmiselle 3. luokan Vapaudenristin. Ilmavoimienkomentajan uusintaesityksesta lentomestari Salminen nimitettiin 5. marraskuuta 1941 Mannerheim-ristin ritariksi numero 33. Hänen sotalentojensa määrä oli tuolloin 105, joista 49 talvisodassa. Salminen suoritti päämajan kaukotiedustelu- ja valokuvauslentoja Bristol Blenheim BL-106:lla (Kaarina) ja Dornier Do 17 DN-64:llä (Pataässä). Hänen pääasiallinen sijoitusyksikkönsä oli Lentolaivue 44. Hän lensi talvisodassa 49 sotalentoa; jatkosodan päätyttyä lentoja oli 197. Vuosina 1944–1945 hän palveli Pommituslentolaivue 41:ssä ohjaaja-aliupseerina. Siviiliammatiltaan Salminen oli autonkuljettaja. Hän työskenteli hankintamiehenä ja autonkuljettajana Asko Oy:ssä 1945–1969. Hänet on haudattu Lahteen, Levon hautausmaan ritarilehtoon. ==Lähteet== * * Luokka:Mannerheim- ristin ritarit Luokka:Suomalaiset sotilaslentäjät Luokka:Vuonna 1905 syntyneet Luokka:Vuonna 1991 kuolleet
Linnaleiri

Linnaleiri oli Ruotsin valtakunnassa käytössä ollut järjestelmä, jolla sotaväki majoitettiin sotaretkien väliajoilla ja erityisesti talvisin kruunun ja aatelisten linnoihin, linnoituksiin ja varakkaisiin taloihin. Suomen alueella 1570-luvulla Venäjää vastaan käydyn sodan yhteydessä linnaleirijärjestelmä muuttui talonpojille määrättyjen ylimääräisten sota- apuverojen myötä varsinaiseksi sotaväen elatusvelvollisuudeksi, joka aika ajoin muodostui raskaaksikin taakaksi. Linnaleirijärjestelmän rasitus kasvoi merkittävästi nuijasotaa edeltäneinä vuosina ja se oli yksi keskeinen syy talonpoikaiskapinan alkamiseen. Omavaltaiset sotilaat saattoivat järjestää talonpojille monenlaisia hankaluuksia. Pahimmillaan tilanne on muistuttanut miehitystä. Yhdysvalloissa käytäntö on nimenomaisesti kielletty maan perustuslain kolmannessa lisäyksessä. == Katso myös == * Majoituslait – linnaleirejä koskeneet lait brittien siirtokunnissa Pohjois-Amerikassa * Ruotujakolaitos == Lähteet == Luokka:Suomi Vaasa-ajalla Luokka:Ruotsin historia Luokka:Verotuksen historia
Laulajan taival

Laulajan taival (AABLP 104 / AABMK 104) on Rauli Somerjoen kokoelma-albumi vuodelta 1987. Levystä on olemassa myös cd-versio nimellä Laulajan taival 36 suosikkilaulua vuosilta 1982–86 (AABCD 112), mutta cd:llä on erilainen kappalelistaus. Kansi AD: Jalasvirta. Kannen valokuva: Stefan Bremer. Takakannen valokuvat: Fred Ohert/Suosikki sekä Markku Lepola. Laulajan taival sai jatkoa vuonna 1988, kun julkaistiin Laulajan taival 2. ==Kappaleet== A-puoli (1. levy) # Tähdet, tähdet # Nukkuja kaunein # Melkein halvaannuin # Moody river # Mä haluan sun # Yksi vaan ei tuu # Kaikki hyvin, mama? # Teinienkeli B-puoli # Tynnörilintu # Vene # Yön hiljaisuudessa # Kun runotar hän kulkee # Rakkuden kiertokulku # Omista minut # Pellavapää # Surrender: Antaudu, rakkain! C-puoli (2. levy) # Laivat # Suon kulkija # Kun aika rientää # Hämärän prinsessa # Tahdon # Tosi rakkaus # Mä aion vielä päteä # Turhaan päivät, turhaan yö D-puoli # Yölinjalla # Eikö juu # Salainen rakkaus # Illan varjoon himmeään # Mä aion istuu vain # Ilta-aurinko # Rakas ruljus # Saanhan viimeisen tanssin == Lähteet == * Suomen äänitearkiston tietokanta * Laulajan taival -vinyyli Luokka:Vuoden 1987 kokoelma-albumit Luokka:Rauli Somerjoen albumit
Terveisiä kaaoksesta

Terveisiä kaaoksesta on rap-artisti Asan kolmas albumi, joka julkaistiin 25. lokakuuta 2006 Numbers Entertainmentin kautta. Albumilla Asa kuvaa abstraktein kielikuvin poliittisia mielipiteitään ja suhdettaan maailmankaikkeuteen. Levyllä vierailijoina ovat Joska Lakopoulos, Puppa J, Timo Pieni Huijaus, Davo ja Ali Bhutto. Albumi oli Suomen virallisella listalla kaksi viikkoa, yltäen parhaimmillaan sijalle 7lista-arkisto: Terveisiä kaaoksesta (Albumit) (IFPI). == Kappaleet == # Nirvana (1:58) #* pohja: Aatsi-Pop ja Markus Setä # Opi aatteit (3:45) #* pohja: Aatsi-Pop ja Zacharius # Sadonkorjuu (4:33) #* pohja: Jocke Backman #* kitara: Seppo Paarma #* viulu: Elina Katajamäki # Vaaranmaa (mukana Joska Lakopoulos) (4:22) #* pohja: Valtteri Bruun, Rasamoose, Joska ja Allu #* perkussiot: Rasamoose #* pasuuna: Ilmari Pohjola #* kitara: Joska, Valtteri #* tuuba, hanuri: Hannu O. #* trumpetti: Kalevi L. # Varkaan laulu (mukana Puppa J) (4:27) #* pohja: Ville Vainio / Pappa Kassu Productions #* laulu: Puppa J # Ärränpeetä (4:38) #* pohja: Tupla-A #* puhaltimet: Samuli Karjalainen #* basso: Arttu Peljo # Uniaika (4:57) #* pohja: Joniveli #* puhaltimet: Samuli K. #* didgeridoo: Tuomas Karjalainen #* vihellys: Ali Bhutto # Sanojen kehä (2:54) #* pohja: Kaliyuga Pro # Anti olla (4:51) #* pohja: Uusi Fantasia #* klarinetti: Jussi Paavola #* vetopasuuna: Juho Mehiläinen #* akustinenkitara: Petri Kautto # Sohvalla painavii (5:26) #* pohja: Anton, Davo-ukki #* kitara: Heikki Rita #* basso: Arttu Peljo # Huomenna on liian myöhä (mukana Davo & Ali Bhutto) (3:49) #* pohja: Zacharius #* puhaltimet: Samuli K. #* taustalaulut: Emma ja Amanda Hernandez # Ikkunapaikka (4:27) #* pohja: Davo-ukki #* balalaikka: Jay Varmo # Yksinäisyyden ja yhtenäisyyden vuori (mukana Timo Pieni Huijaus) (3:55) #* pohja: Davo-ukki #* puhaltimet: Samuli K. # Monimuotosii (4:40) #* pohja: Vilunki 3000 #* samplattu: Piritta Perälän kappaleesta "Tummain kutsu" Findetin luvalla # Outro "Nirvana osa 2" (bonus) (2:12) # Ikkunapaikka (Instrumental) (vain vinyyliversiossa) == Tuotanto == * Davo-ukki – vastaava tuottaja * Jay Varmo – äänittäjä * Arttu Peljo – miksaaja * Chartmakers – masterointi * Samu Nyholm – kuvitus == Arvostelut == * Soundi: Soundi == Lähteet == Luokka:Asan albumit Luokka:Sakke Aallon tuottamat albumit Luokka:Joniveljen tuottamat albumit Luokka:Vuoden 2006 albumit
Janne Korhonen (taekwondoin)

Janne Paavo Korhonen (30. maaliskuuta 1970 Oulu – 30. kesäkuuta 2023 Oulu) oli suomalainen taekwondoin. Hän kilpaili International Taekwon-Do Federation (ITF) -maailmanliiton kilpailuissa. Korhosen pituus oli 195 cm ja paino noin 130 kg. Korhonen aloitti urheiluharrastuksen esikouluiässä hiihdolla ja yleisurheilulla. Kamppailulajien harjoittelun hän aloitti vuonna 1982 shōtōkan-karatella siirtyen viisi vuotta myöhemmin taekwon-doon, jossa hän graduoi dan-vyöarvon vuonna 1991. Samana vuonna Korhonen debytoi maajoukkueessa. Korhosen parhaat saavutukset taekwon-dossa ovat Euroopan mestaruudet vuosilta 1992 (Koszalin, Puola) , 1993 (Groningen, Alankomaat) ja 1999 (Riccione, Italia). 1999 EM-kilpailuissa hänet valittiin arvokisojen parhaaksi urheilijaksi (jaettu sija) ensimmäisenä suomalaisena. Kehittääkseen taekwon-dossa vaadittavia atleettisia ominaisuuksia Korhonen harjoitteli osana ominaisuusharjoittelua yleisurheilulajeja, muun muassa heittäen 2 kg:n kiekkoa 58,32 m. Vauhdittomassa pituushypyssä hänen ennätyksensä oli 340 cm, 100 m juoksussa 11,20 s (epävirallinen tulos, sähköinen ajanotto) ja rinnallevedossa raakana 190 kg. Lähes koko urheilu-uransa ajan Korhonen toimi itse omana valmentajanaan. Varhaisina harjoitteluvuosina hänen pääopettajanaan toimi Fikret Güler. Koulutukseltaan hän oli lääketieteen lisensiaatti (Oulun yliopiston tutkintotodistus). Korhoselle myönnettiin Kansan Tahto -mitali 1999 ja Oulun urheilumitali vuonna 1991. == Lähteet == Luokka:Suomalaiset taekwondoinit Luokka:Vuonna 1970 syntyneet Luokka:Vuonna 2023 kuolleet
Laulajan taival 2

Laulajan taival 2 (AABLP 106 / AABMK 106) on Rauli ”Badding” Somerjoen vuonna 1988 julkaistu kokoelma-albumi, joka on jatkoa edellisvuonna ilmestyneelle Laulajan taival -kokoelmalle. Laulajan taival 2 sisältää enemmän 1970-luvun rock-kappaleita kuin sen edeltäjä. ==Kappaleet== A-puoli (1. levy) # Yö kanssas sun # Tällainen hupsu # Moikataan kun tavataan # Paras haihtua vaan # Mä jäin kii # Ja rokki soi # Muista hyviä aikoja B-puoli # Aamuöiseen sateeseen # Näin käy rock & roll # Oi kuu # Paratiisi # Mun sormuksein # Fiilaten ja höyläten # Kumppani armain C-puoli (2. levy) # Suukko vain # (Mari naapurin) hänen viimeisin # Liikaa viinaa # Bensaa suonissa # Ikkunaprinsessa # Kuihtuu kesäinen maa # Sua rakastan silti D-puoli # Pinoccio # Teinienkeli # Enkelikasvot # Kukkolaulu # Ensimmäisenä iltana # Nuori rakkaus # Lähdön hetkellä ==Lähteet== * Suomen äänitearkiston tietokanta * Laulajan taival 2 -vinyyli Luokka:Vuoden 1988 kokoelma-albumit Luokka:Rauli Somerjoen albumit
Joensuun taidemuseo

Joensuun taidemuseo Onni on Joensuun kaupungin ylläpitämä alueellinen vastuumuseo. Taidemuseo on perustettu 1962, ja se hoitaa ja pitää näytteillä lahjoituskokoelmiin ja omien hankintojen kautta muodostettuun kokoelmaan kuuluvia teoksia. Perusnäyttelyn ohessa museo järjestää vuosittain kotimaisen ja ulkomaisen taiteen näyttelyitä. Taidemuseon alkuna oli Olavi Turtiaisen testamentilla Joensuun kaupungille lahjoittama taidekokoelma. Taidemuseo perustettiin lahjoituksen ansiosta, ja sen jälkeen kokoelmia täydensi myös Arla Cederbergin kokoelma sekä Onni Okkosen taidekokoelma kirjastoineen ja arkistoineen. ==Museon toimitilat== Taidemuseo sijaitsi aiemmin entisissä tyttölyseon tiloissa Rantakadulla. Nykyinen museorakennus on kaupungin keskustassa Kirkkokadulla sijaitseva entinen Joensuun lyseo, joka on tyyliltään uusrenessanssia ja valmistunut 1894. Sen on suunnitellut arkkitehti Theodor Decker. Koulun siirryttyä muualle rakennus remontoitiin ja se avattiin museon käyttöön 29. marraskuuta 1981. Taidemuseo suljettiin remontin takia syksyllä 2024 ja avataan uudestaan vuonna 2026. ==Kokoelmat== Kokoelmissa vanhimmat esineet ovat 3000 vuoden takaa. Kokonaisuuksina ovat esillä muun muassa antiikin taide, Kiinan taide, 1800-luvun suomalainen maalaustaide, renessanssin madonnat ja suomalaiset ikonit. Yleisön suosikkeja ovat esimerkiksi Albert Edelfeltin Pariisitar (Virginie) ja Magnus Enckellin Narkissos. Onni Okkosen antiikin kokoelmassa on kreikkalaista, etruskilaista ja hellenistisen kauden roomalaista esineistöä. Olavi Turtiaisen kokoelmassa on muun muassa Tapani Raittilan ja Helge Dahlmanin taiteen kokonaisuudet. Madonna-huoneessa on esillä katoliseen kulttuuripiiriin kuuluvaa taidetta. Taidemuseo teki 2007 lahjoitussopimuksen Carl-Johan af Forsellesin kanssa tämän noin 400 teosta käsittävän nykytaiteen kokoelman lahjoittamisesta. Kokoelman pohjalta toteutettiin näyttely vuonna 2008. ==Lähteet== *Joensuun taidemuseon sivusto *Joensuun nähtävyydet: taidemuseo === Viitteet === == Aiheesta muualla== * Taidemuseon 360-esitys Luokka:Joensuun rakennukset ja rakennelmat Luokka:Joensuun kaupungin virastot ja laitokset Luokka:Suomen alueelliset vastuumuseot Luokka:Theodor Deckerin suunnittelemat rakennukset
Musiini

Musiinit ovat glykoproteiineihin kuuluvia valkuaisaineita, joita on muun muassa tuki- ja sidekudoksessa ja limakalvoissa.WSOY Iso tietosanakirja 6, s. 291, WSOY 1997 ISBN 951-0-20163-4 Musiini on niin sanottu lima-aine, runsashiilihydraattisten glykoproteiinien yleisnimi, joka sitoo runsaasti nesteitä. Musiini suojaa muun muassa suolistoa ja tekee esimerkiksi nivelvoiteen, sekä syljen ja monet muut eritteet tahmeiksi ja liukkaiksi. == Katso myös == * Erite == Lähteet == == Aiheesta muualla == *Terveyskirjasto: Musiini Luokka:Proteiinit
Pohjois-Karjalan museo

Pohjois-Karjalan museo Hilma oli Joensuun torin laidalla kulttuuri- ja matkailukeskus Carelicumissa vuoden 2023 lopulle toiminut Pohjois-Karjalan alueellinen vastuumuseo. Perusnäyttelyissä esiteltiin Pohjois-Karjalan ja osittain myös Laatokan Karjalan alueiden historiaa ja kansanperinnettä. Vuosittain järjestettiin myös vaihtuvia näyttelyä. Vuonna 2015 Pohjois- Karjalan museo Hilmaan tutustui 28 289 kävijää, joista 9 884 vierailijalle kirjattiin ilmaiskäynti. Museo saa uudet tilat Joensuun kaupungintalolta vuonna 2025.. Museo tallentaa kokoelmiinsa esineitä, valokuvia ja muuta aineistoa, joilla on joku yhteys alueeseen. ==Historia== Pohjois-Karjalan museo perustettiin pian Suomen itsenäistymisen jälkeen. Joensuun kaupunginvaltuusto hyväksyi museon säännöt 28.12.1917. Aluksi museo sijaitsi Joensuun kaupungintalossa, entisessä kirjaston lukuhuoneessa. Näyttely oli avoinna sunnuntai-iltapäivisin. Huoneen etuosassa oli muinaisesineiden halli ja taka-osassa karjalainen asuintupa. Tupa oli varustettu sisäänlämpiävän uunin mallilla, penkeillä, naulapuilla ja orsilla. Kun samassa talossa toiminut kaupunginkirjasto tarvitsi laajempia tiloja, museon näyttely jouduttiin sulkemaan vuonna 1949. Museo jatkoi kuitenkin toimintaansa ottamalla vastaan lahjoituksia, joista merkittävin kokonaisuus oli vuonna 1950 Kansallismuseosta siirretty entisen Sortavalassa toimineen Laatokan Karjalan historiallis-kansatieteellisen museon esineistö. Tämän takia museo esittelee vielä nykyäänkin Sortavalan historiaa ennen vuotta 1939, ja museosta löytyy Sortavalan pienoismalli. Museo avasi ovensa yleisölle jälleen lokakuussa 1955. Paikkana oli Joensuun Ilosaaren Karjalantalo, jossa Pohjois-Karjalan museo toimi tämän jälkeen lähes 40 vuotta. Pohjois-Karjalan museo nimitettiin vuonna 1980 maakuntamuseoksi, henkilökuntaa lisättiin, toiminta virkistyi kosolti. Vaihtuvat näyttelyt saivat oman tilansa, jolloin myös kävijämäärä kasvoi. Joensuun torin laidalla sijaitsevaan Carelicumiin museo muutti vuonna 1998. == Lähteet == ==Aiheesta muualla== * Näyttelyt (joensuu.fi/pohjoiskarjalanmuseo) Luokka:Joensuun rakennukset ja rakennelmat Luokka:Suomen alueelliset vastuumuseot
International Taekwon-Do Federation

International Taekwon-Do Federation (ITF) on taekwondon maailman kattojärjestö ja lajin vanhin maailmanliitto. Se on toinen taekwondon maailmanlaajuisista merkittävimmistä kattojärjestöistä WT(World Taekwondo):n ohella. ITF on perustettu Korean tasavallassa 22. maaliskuuta 1966 ja sen päämaja on nykyisin Wienissä. ITF on maailman suurimpia kamppailulajikattojärjestöjä. Siihen kuuluu runsaat 150 kansallista lajiliittoa, ja miljoonia harrastajia; koko taekwondoliikkeen (ITF, WT, ja muut pienemmät maailmanliitot yhteenlaskettuina) harrastajien määrä on jopa 60–80 miljoonaa), mikä tekee lajista harrastajamäärällisesti suurimman kamppailulajin maailmassa. ITF järjestää MM-kisat joka toinen vuosi, ITF:n alaisuudessa toimivat maanosajärjestöt vastaavat maanosansa mestaruuskilpailujen järjestämisestä: jokavuotiset EM-kilpailut järjestää All European Taekwon-Do Federation (AETF). Luokka:Taekwondo Luokka:Kansainväliset urheilujärjestöt
Mothermania

Mothermania: The Best of the Mothers on vuonna 1969 julkaistu kokoelmalevy, joka sisältää kappaleita Frank Zappan johtaman Mothers of Invention -yhtyeen kolmelta ensimmäiseltä levyltä, Freak Out!, Absolutely Free ja We're only in it For the Money. ==Kappaleluettelo== ===A-puoli=== #"Brown Shoes Don't Make It" – 7:26 #"Mother People" – 1:41 #"The Duke of Prunes" – 5:09 #"Call Any Vegetable" – 4:31 #"The Idiot Bastard Son" – 2:26 ===B-puoli=== #"It Can't Happen Here" – 3:13 #"You're Probably Wondering Why I'm Here" – 3:37 #"Who Are The Brain Police" – 3:22 #"Plastic People" – 3:40 #"Hungry Freaks, Daddy" – 3:27 #"America Drinks and Goes Home" – 2:43 ==Kokoonpano== *Frank Zappa - kitara, kapellimestari, piano, laulu *Jimmy Carl Black - lyömäsoittimet, rummut *Roy Estrada - bassokitara, laulu *Bunk Gardner - puhallinsoittimet *Don Preston - basso, kosketinsoittimet *Euclid James Sherwood - kitara, laulu, puhallinsoittimet *Arthur Tripp *Ian Underwood ==Tuotanto== *Tuottajat: Frank Zappa, Tom Wilson *Tekniikan ohjaaja: Val Valentine *Teknikot: Ami Hadani, Tom Hidley, Gary Kelgren, Dick Kunc. *Järjestäjä: Frank Zappa *Kannen suunnittelu: Cal Schenkel Luokka:Vuoden 1969 kokoelma-albumit Luokka:Frank Zappan albumit
Michel Goulet

Michel Goulet (s. 21. huhtikuuta 1960 Péribonka, Québec, Kanada) on kanadanranskalainen uransa lopettanut jääkiekkoilija. Hän oli pelipaikaltaan hyökkääjä. Goulet edusti Québec Nordiquesia ja Chicago Blackhawksia National Hockey League -sarjassa. Hänen uransa kesti vuodet 1979–1994, ja NHL:n runkosarjassa Goulet pelasi 1 089 ottelua, joissa hän teki 548 maalia ja antoi 604 maalisyöttöä. Näiden 1 152 tehopisteen ohella hän istui jäähyllä 825 minuuttia. Ammattilaiskiekkoiluun Michel Goulet aloitti 1970-luvun lopussa Birmingham Bullsin WHA-joukkueessa. Kun WHA-liiga lopetti toimintansa, hän vaihtoi varaustilaisuuden kautta NHL-joukkue Quebec Nordiquesiin vuonna 1979. Hän ylitti neljänä kautena Pohjois-Amerikassa arvostetun 50 maalin rajan. Maaliskuussa 1994 pelissä saatu päävamma lopetti hänen uransa. Goulet pelasi NHL-tähdistössä Neuvostoliiton maajoukkuetta vastaan vuonna 1987 Rendez-vous ’87 -otteluissa. Stanley Cupin hän voitti Colorado Avalanchessa vuonna 2001 apulaisvalmentajana. == Saavutuksia == * Québec Nordiques jäädytti hänen pelinumeronsa vuonna 1995. Se tosin ehti olla jäädytettynä vain hyvin vähän aikaa, sillä heti seuraavaksi kaudeksi Nordiques muutti Denveriin ja Colorado Avalanche alkoi jälleen käyttää numeroa 16. * Valinta Hockey Hall of Fameen vuonna 1998 * Stanley Cup -mestaruudet Colorado Avalanchen pelaajakoordinaattorina vuosina 1996 ja 2001 == Tilastot == 1976–77 Québec Remparts QMJHL 37 17 18 35 9 14 3 8 11 19 1977–78 Québec Remparts QMJHL 72 73 62 135 109 1 0 1 1 0 1978–79 Birmingham Bulls WHA 78 28 30 58 65 – – – – – 1979–80 Québec Nordiques NHL 77 22 32 54 48 – – – – – 1980–81 Québec Nordiques NHL 76 32 39 71 45 4 3 4 7 7 1981–82 Québec Nordiques NHL 80 42 42 84 48 16 8 5 13 6 1982–83 Québec Nordiques NHL 80 57 48 105 51 4 0 0 0 6 MM 10 1 8 9 6 1983–84 Québec Nordiques NHL 75 56 65 121 76 9 2 4 6 17 1984–85 Québec Nordiques NHL 69 55 40 95 55 17 11 10 21 17 KC 8 5 6 11 0 1985–86 Québec Nordiques NHL 75 53 51 104 64 3 1 2 3 10 1986–87 Québec Nordiques NHL 75 49 47 96 61 13 9 5 14 35 1987–88 Québec Nordiques NHL 80 48 58 106 56 – – – – – KC 8 2 3 5 0 1988–89 Québec Nordiques NHL 69 26 38 64 67 – – – – – 1989–90 Québec Nordiques NHL 57 16 29 45 42 – – – – – 1989–90 Chicago Blackhawks NHL 8 4 1 5 9 14 2 4 6 6 1990–91 Chicago Blackhawks NHL 74 27 38 65 65 – – – – – 1991–92 Chicago Blackhawks NHL 75 22 41 63 69 9 3 4 7 6 1992–93 Chicago Blackhawks NHL 63 23 21 44 41 3 0 1 1 0 1993–94 Chicago Blackhawks NHL 56 16 14 30 26 – – – – – WHA yhteensä 78 28 30 58 65 – – – – – NHL yhteensä 1089 548 604 1152 823 92 39 39 78 110 == Katso myös == * Luettelo Hockey Hall of Famen jäsenistä * Luettelo 1000 tehopistettä saavuttaneista NHL-pelaajista * Luettelo 500 NHL- maalia tehneistä pelaajista == Lähteet == * * Michel Goulet'n tilastot HHOF:n sivuilla === Viitteet === Luokka:Kanadalaiset jääkiekkoilijat Luokka:Hockey Hall of Fame Luokka:Quebec Nordiquesin varaamat pelaajat Luokka:Vuonna 1960 syntyneet Luokka:Elävät henkilöt
Arise

Arise on brasilialaisen thrash metal -yhtye Sepulturan neljäs täyspitkä albumi ja viides studiojulkaisu, joka nauhoitettiin ja miksattiin Yhdysvalloissa vuosina 1990-1991 ja julkaistiin 2. huhtikuuta 1991. ==Kappalelista== Kaikki kappaleet säveltänyt Sepultura ellei toisin mainittu. # # # # # # # # # # # # # Raita 10 oli bonusraita albumin alkuperäisessä brasilialaisversiossa. Raidat 11-13 ovat raidan 10 lisäksi ainoastaan vuoden 1997 uudelleenmasteroidussa julkaisussa. ==Singlet== * # Arise # Inner Self (live) # Troops of Doom (live) * # Dead Embryonic Cells # Orgasmatron (Motörhead -cover) # Troops of Doom * # Under Siege (Regnum Irae) # Orgasmatron (Motörhead -cover) # Troops of Doom * # Dead Embryonic Cells # Drug Me # Inner Self (live) # Troops of Doom (live) # Orgasmatron (Motörhead -cover, live) == Kokoonpano == * Igor Cavalera – rummut * Max Cavalera – laulu, rytmikitara * Andreas Kisser – soolokitara * Paulo Jr. – basso === Vierailevat muusikot === * Henrique – syntetisaattorit * Kent Smith – ääniefektit === Tuotanto === * Scott Burns – tuottaja, äänittäjä, englanninkielisten sanoitusten käännösapu * Andy Wallace – miksaaja * Fletcher McLean – avustava äänittäjä, englanninkielisten sanoitusten käännösapu * Steve Sisco – avustava miksaaja * Howie Weinberg – masteroija * Michael Whelan – kansitaide ('Arise') * Patricia Mooney – art direction * Don Kaye – kansitekstit * Tim Hubbard – valokuvaus * Carole Segal – valokuvaus * Alex Solca – valokuvaus * Shaun Clark – valokuvaus * Rui Mendes – valokuvaus * Bozo – tribaalilogo ('S') == Arviot == * Allmusic: Allmusic review * Q: Q magazine ==Listasijoitukset== ===Albumilista=== Billboard (Pohjois-Amerikka) Vuosi Lista Sijoitus 1991 The Billboard 200 119 ==Lähteet== == Aiheesta muualla == * * Luokka:Vuoden 1991 albumit Luokka:Sepulturan albumit
Laurie Anderson

Laura Phillips "Laurie" Anderson (s. 5. kesäkuuta 1947, Glen Ellyn, Illinois) on yhdysvaltalainen kokeellinen muusikko ja performanssitaiteilija. Hän asuu New Yorkissa. High schoolin jälkeen Anderson muutti New Yorkiin. Hän suoritti taidehistorian opinnot Columbian yliopiston Barnard Collegessa 1969 ja valmistui kuvanveistäjäksi 1972. Anderson toimi taidehistorian opettajana muutamassa newyorkilaisissa collegessa. Ensimmäisen performanssinsa hän teki 1960-luvun lopulla. Laurie Andersonista tuli tunnettu taidepiirien ulkopuolella kun hänen single-levynsä ”O Superman” nousi pop-listoille vuonna 1981. Kappale on johdettu ranskalaisen säveltäjän Jules Massenet’n oopperan El Cid aariasta ”O Sovereign”. Todellinen läpimurtoalbumi oli vuonna 1982 Warner Brothersin julkaisema Big Science, jossa oli otteita Laurie Andersonin mittavasta performanssista United States I–V. Hän esiintyy myös itse ohjaamassaan konserttielokuvassa Home of the Brave (1986). Laurie Anderson on julkaissut kuusi kirjaa. Hänen performanssiensa tekstejä on julkaistu Jo Bonneyn toimittamassa antologiassa Extreme Exposure (Theatre Communications Group, 2000). Anderson on myös kirjoittanut Encyclopædia Britannicaan newyorkilaista kulttuuria käsittelevän artikkelin.https://www.newyorker.com/magazine/2001/07/16/encyclopaedia- anderson Hänen elämänkumppaninsa oli newyorkilainen muusikko-lauluntekijä Lou Reed. Aalto-yliopisto myönsi Laurie Andersonille kunniatohtorin arvon tammikuussa 2013. Anderson pääsi vastaanottamaan tohtorinhattunsa kutsuvierastilaisuudessa elokuussa 2014. ==Diskografia== *For Instants (1976) *You're the Guy I Want To Share My Money With (1981) (William S. Burroughsin ja John Giornon kanssa) *Big Science (1982) *Mister Heartbreak (1984) *United States Live (1984) *Home of the Brave (1986) *Strange Angels (1989) *Bright Red (1994) *The Ugly One with the Jewels (1995) *Talk Normal: The Laurie Anderson Anthology (2000) *Life on a String (2001) *Live in New York (2002) *Homeland (2010) *Amelia (2024) == Lähteet == == Aiheesta muualla == * Mikkola, Jukka: Voitteko toimittaa meille 80 000 kappaletta levyänne?. Yle.fi 1.5.2015. Luokka:Yhdysvaltalaiset muusikot Luokka:Yhdysvaltalaiset performanssitaiteilijat Luokka:Yhdysvaltalaiset taiteilijat Luokka:Vuonna 1947 syntyneet Luokka:Elävät henkilöt
Kansallissosialistinen rotuoppi

Kansallissosialistinen rotuoppi oli natsi-Saksassa vuosina 1933–1945 käytössä ollut näennäistieteellinen oppi,Pseudotiede, Burleigh 2004, s. 371. joka pohjautui ihmisten rodulliseen luokitteluun ja eugeniikkaan.Burleigh 2004, s. 358–361. Kansallissosialististen oppien pohjalla vaikuttivat 1800-luvun rotubiologiset ja kielitieteelliset teoriat ja sosiaalidarvinismi. Kansallissosialistipuolueen mukaan saksalaiset kuuluivat ylivertaiseen ”arjalaiseen rotuun”, joka oli kaikkien muiden yläpuolella oleva herrarotu. Alempiarvoisiin rotuihin kuuluivat juutalaiset, mustat, romanit ja slaavit (varsinkin puolalaiset ja venäläiset, sillä natsit havittelivat heidän asuinalueitaan saksalaisille). ”Arjalaisina” ihanteina pidettiin vaaleita hiuksia, sinisiä silmiä, pituutta ja hyväkuntoista hoikkuutta. Ihanteita otettiin antiikin Kreikan kiviveistoksista ja patsaista. Arjalaisuuden määrittelyyn vaikutti myös poliittinen tarkoituksenmukaisuus, esimerkiksi japanilaiset saivat aseveljeyden myötä ”kunnia-arjalaisten” aseman. Kroaatit, vaikka ovatkin slaaveja, Hitler näki positiivisessa valossa. Kroaattien fasistisen Ustaša-puolueen mukaan kroaatit eivät edes olleet slaaveja vaan goottien jälkeläisiä, jotka puhuvat slaavilaista kieltä puhtaan sattuman kautta. Natsien rotuoppiin liittyi äärimmäinen antisemitismi. Natsien mukaan juutalaiset ja romanit olivat kaikkein alimmassa asemassa, ja heidät luokiteltiin ”elinkelvottomaksi elämäksi” (). Samaa termiä käytettiin myös kehitysvammaisista natsipuolueen Aktion T4 -ohjelmassa. == Kirjallisuutta == * * == Lähteet == * === Viitteet === Luokka:Antisemitismi Luokka:Natsi-Saksa Luokka:Rasismin historia
Kserostomia

Kserostomia eli kuivan suun tunne ja hyposalivaatio eli syljen erityksen väheneminen on erittäin yleinen ongelma vanhenevalla väestöllä mutta myös joillakin nuoremmilla. Yleissairaudet, lääkitykset ja pään- tai kaulan alueelle saatu sädehoito vähentää syljeneritystä ja luo kuivan suun tunnetta. Syljellä on suuri merkitys limakalvojen, hampaiden ja ikenien terveyden ylläpitämisessä. Sylki huuhtelee ja kostuttaa limakalvoja ja hampaita. Tällöin esimerkiksi ruokailuiden yhteydessä ruoantähteet huuhtoutuvat pois hampaiden ja limakalvon pinnoilta. Sylki muodostaa limakalvoille suojaavan kalvon bakteereita, mikrobeja ja ilmasaasteita vastaan, koska suun kautta elimistöön pääsee suuri määrä bakteereita. Sylki auttaa puhumisessa sekä ruoan nielemisessä. Sylki on myös välttämätöntä makujen aistimiselle ja ruoan pilkkoutumisella, koska ruoan pilkkoutuminen alkaa jo suussa syljen amylaasin vaikutuksesta. Alentunut syljeneritys johtaa alentuneeseen suoja-aineiden määrään ja suun häiriintyneeseen kosteustasapainoon. Syljen puuttuessa syljen huuhtova vaikutus vähenee. Tällöin suun luonnollinen puhdistuminen/huuhtoutuminen heikkenee, syljen puskuroiva vaikutus vähenee ja suuhun jää muun muassa ruoantähteitä. Myös suun pH muuttuu happamammaksi, mikä taas mahdollistaa happamammassa ympäristössä viihtyvien bakteerien lisääntymisen, ja tällöin esimerkiksi suusieni- ja bakteeri-infektiot lisääntyvät. Syljen puuttuessa hampaiston kannalta tärkeiden elektrolyyttien (mm. kalsium, fosfaatti ja fluori) pitoisuus vähenee. Alentunut syljeneritys johtaa siihen, että suuhun tulevat tärkeät aineet (esimerkiksi fluori) eivät liukene normaalisti eivätkä siten ole käytettävissä hampaiden korjaantumisessa (remineralisaatiossa), jolloin myös reikiintyminen lisääntyy. Kun syljen liuottavat ominaisuudet puuttuvat, myös makuaisti häiriintyy ja ruoan syöminen on hankalaa, koska limakalvot ovat arat ja kuivat. Vähentyneestä syljenerityksestä kärsivällä henkilöllä voi esiintyä seuraavia oireita: kuivan suun tunnetta, nielemisvaikeuksia, vaikeutunut puhekyky (eli ns. kieli tarttuu kitalakeen), muuttunut makuaistimus (esimerkiksi metallinmaku), paha maku suussa, pahanhajuinen hengitys, limakalvojen ja/tai kielen kirvely/polttelu, rohtuneet ja/tai kuivat huulet, vaahtoava sitkeä sylki, nopea hampaiston reikiintyminen ja vaikeuksia käyttää irtoproteeseja, koska proteesit pysyvät paremmin kosteassa suussa. Kuivaan suuhun saa apteekeista ostettua erilaisia hoitotuotteita, kuten kostuttavia, voitelevia (keinosylki, kosteuttavat geeli, ja oliiviöljy) ja stimuloivia kuivan suun (imeskelytabletit ja ksylitoli) tuotteita, ja myös alkoholittomat suuvedet ovat hellävaraisia kuivalle suulle. http://www.yliopistonapteekki.fi/displayArticle.do?articleId=2239 ==Lähteet== == Aiheesta muualla == * * * Luokka:Hammaslääketiede Luokka:Terveydenhoito Luokka:Seulonnan keskeiset artikkelit
Färsaarten vaakuna

Färsaarten vaakuna () on Färsaarten tunnus. Vaakunaan on kuvattu siniselle taustalle hopeinen pässi (), jolla on kultaiset sorkat ja sarvet sekä punainen kieli. Vaakuna esiintyi ensimmäisen kerran 1400-luvun aikaisissa tuoleissa Kirkjubøurissä. Myöhemmin sitä käytettiin Färsaarten parlamentin Løgtingin jäsenten sinetissä. Vaakuna jäi pois käytöstä vuonna 1816 kun parlamentti lakkautettiin. Se kuitenkin tuli uudelleen käyttöön vuonna 1948 sen jälkeen kun Färsaaret sai autonomisen aseman. Vuonna 2004 ilmoitettiin vaakunan uudistamisesta; värejä otettiin Färsaarten lipun innoittamana ja vaakunaan lisättiin kullankeltaista. Uusi vaakuna kuvaa puolustautuvaa pässiä.Skjalðarmerkið – Løgmansskrivstovan Tiedosto:Faroe Coat of arms 1533.png|Färsaarten vanha sinetti vuodelta 1533. ==Lähteet== Luokka:Tanskan vaakunat vaakuna
Vicky Binns

Vicky Binns (s. 27. elokuuta 1982 Manchester ) on brittiläinen näyttelijä, joka esiintyi saippuasarjassa Emmerdale vuosina 1999-2003 ja Coronation Street 2005–2010. == Lähteet == ==Aiheesta muualla== * Luokka:Englantilaiset näyttelijät Luokka:Vuonna 1982 syntyneet Luokka:Elävät henkilöt
Escambian piirikunta (Florida)

Escambian piirikunta on Yhdysvaltojen Floridan osavaltion läntisin piirikunta. Piirikunnan hallinnollinen keskus on Pensacolan kaupunki. ==Maantiede== United States Census Bureaun mukaan piirikunnan pinta-ala on 2 268 km², josta 1 715 km² on maata ja 552 km² vettä. Piirikunnan asukasluku on 297 619 (2010). Piirikunnan pohjoispuolella Alabaman osavaltion puolella sijaitsee samanniminen Escambian piirikunta. Nämä kaksi piirikuntaa kuuluvat niihin harvoihin piirikuntiin Yhdysvalloissa, joilla on sama nimi ja jotka rajoittuvat toisiinsa eri osavaltioissa. Piirikuntaan kuuluu Santa Rosan piirikunnan edustalla oleva Santa Rosan saari. ===Naapuripiirikunnat=== *Escambian piirikunta (Alabama), pohjoisessa *Santa Rosan piirikunta, idässä *Baldwinin piirikunta (Alabama), lännessä == Lähteet == == Aiheesta muualla == Luokka:Floridan piirikunnat
Nevada (televisiosarja)

Nevada oli suomalainen viihdeohjelma, jota esitti MTV3. Sarjaa juonsivat André Wickström ja Mikko Leppilampi. Ohjelman näyttelijänä esiintyivät myös Stan Saanila sekä Sami Hedberg. Nevadan menestys oli odotuksiin ja esitysajankohtaan (lauantain primetime) nähden kehnohkoa. == Aiheesta muualla == * MTV3.fi – Nevada. * Nevada IMDb:ssä. Luokka:2000-vuosikymmenen suomalaiset televisiosarjat Luokka:Viihdeohjelmat Luokka:MTV3:n televisio- ohjelmat
Viktor Drevitski

Viktor Drevitski () (s. 28. lokakuuta 1955 Kalinovka, Ukraina, Neuvostoliitto)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 141. on ukrainalaissyntyinen näyttelijä, joka on asunut Suomessa vuodesta 1985. Hän on näytellyt muun muassa televisiosarjoissa Pakanamaan kartta,Tahdon asia, Helppo elämä, Puhtaat valkeat lakanat, Pimeän hehku ja Pysäyttäkää Nyqvist sekä elokuvissa Mielensäpahoittaja, Romanovin kivet ja Vares – yksityisetsivä. ==Lähteet== Luokka:Suomalaiset koomikot Luokka:Vuonna 1955 syntyneet Luokka:Elävät henkilöt Luokka:Suomen venäläiset
Sweetheart

Sweetheart oli haminalainen rock-yhtye, joka oli aktiivinen vuosina 1991–1998. Sweetheartin musiikkia oli vaikea luokitella tiettyyn tyylilajiin. Yhtyeen musiikki oli lähinnä kaoottista garage rockia. Heidän live-esiintymisensä muistetaan todella kovaäänisinä tapahtumina. ==Kokoonpano== *Janne Westerlund – kitara, laulu *Pekka Jääskeläinen – kitara, basso *Tommi Nakari – basso, kitara *Leopold Higgins – rummut ja lyömäsoittimet Myös Julius Jääskeläinen soitti bassoa yhtyeessä. Janne Westerlund soittaa tai on soittanut muun muassa Circlessä, Arto Muna & Millenniumissa, Plain Ridessä ja Pharaoh Overlordissa. Leopold Higgins soittaa myös yhtyeissä Black Magic Six ja The Mutants. ==Diskografia== === Singlet === * ”Mr. Cocktail” (Bad Vugum, 1991) * ”Forestside” (Bad Vugum, 1992) * ”Branchline” (Bad Vugum, 1994) === Albumit === * (LP, CD) * (LP, CD) * (CD) * (CD) == Lähteet == * Sweetheart Finnmusic.netin tietokannassa Luokka:Suomalaiset garage rock -yhtyeet
Ashes Against the Grain

__NOTOC__ Ashes Against the Grain on Agallochin kolmas studioalbumi, joka julkaistiin 8. elokuuta 2006. Musiikillisesti siitä voi löytää neljän vuoden takaisen The Mantlen piirteitä, mutta akustiset osuudet ovat vähentyneet, tunnelman kumminkin pysytellessä rauhallisena. Ennen levyn julkaisua pystyi kappaleen "Falling Snow" kuulemaan yhtyeen virallisella MySpace-sivulla. Kappaleesta "Not Unlike the Waves" kuvattiin myös video, jossa kappale tosin oli reilusti lyhennettynä, huolimatta yhtyeen negatiivisesta mielipiteestä kyseistä lyhennystä kohtaan. Normaalin cd:n lisäksi albumista on julkaistu vinyyliversio sekä 500 kappaleeseen rajoitettu paketti. == Kappaleet == # # # # # # # # == Kokoonpano == * John Haughm – laulu, kitara * Don Anderson – kitara * Jason William Walton – bassokitara * Chris Green – rummut == Arvostelut == * AbsolutePunk: 91%AbsolutePunk review * AllMusic: AllMusic review * Desibeli.net: * Imperiumi: 9½/10 * Kaaoszine: 9½/10 * Pitchfork: 8.0/10Pitchfork Media: Album review * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Agallochin albumit Luokka:Vuoden 2006 albumit
Diskopallo

Diskopallo tai peilipallo on pienillä peileillä päällystetty pallo. Pyörivään diskopalloon suunnattujen valonheitinten valo hajoaa lukuisiksi säteiksi, jotka täplittävät ympäristöä. Usein palloa pyöritetään hitaasti pienen sähkömoottorin avulla, jolloin valonsäteet muodostavat huoneen pinnoille liikkuvia valopisteitä. Alun perin 1920-luvulta periytyvästä peilipallosta tuli 1970-luvulla yksi diskojen ja yökerhojen vakiokalusteista. == Historia == Useiden lähteiden mukaan varhaisin maininta peilipallosta löytyy vuodelta 1897 yhdysvaltalaisesta sähköalan työntekijöiden liiton lehdestä Electrical Workerista, jossa kuvattiin 6.1.1897 Roughan Hallissa järjestettyä liiton Bostonin osaston kolmatta vuosijuhlaa. Lehden helmikuussa 1897 julkaistussa numerossa on kuvataan juhlan valoja monisanaisesti, mutta peilipalloa jutussa ei kuitenkaan mainita. Wisconsin Historical Societyn kokoelmista löytyy joulukuussa 1912 lähetetty postikortti, jossa on kuvattuna Milwaukee Hospital for Insanen tuberkuloosipotilaille tarkoitetun paviljongin aurinkosalonki. Valokuvassa näyttää salongin katossa riippuva peilipallo. Vuonna 1916 yhdysvaltalainen Louis Bernard Woeste Kentuckyn Newportista haki patenttia keksinnölle nimeltään “myriad reflector”. Seuraavana vuonna myönnetyssä patentissa kuvaillaan palloa, johon kiinnitetään peilejä. Kun palloon kohdistetaan valoa, se heijastaa sen peilien avulla ympärilleen. Pallon päällä oli lenkki, josta se roikkui narun tai ketjun avulla katossa ja joko heilui tai pyöri. Vuonna 1927 ensi-iltansa saaneessa dokumenttielokuvassa Berliini: Suurkaupungin sinfonia (Berlin — Die Sinfonie der Großstadt) näkyy kaksi peilipalloa. Peilipallo esiintyy esimerkiksi Humphrey Bogartin ja Ingrid Bergmanin tanssiessa elokuvassa Casablancassa (1942) ja Marilyn Monroen laulaessa laulun I Wanna Be Loved by You elokuvassa Piukat paikat (1959). Peilipallon suosio alkoi 1960-luvun lopulla. Yksi tärkeä tekijä oli Andy Warholin multimediaspektaakkeli The Exploding Plastic Inevitable. 1970-luvun alussa diskopallo siirtyi varsinaisiin diskoihin. 1970-luvulla Louisvillessä, Kentuckyssä sijaitseva Omega National Products valmisti parhaimmillaan yli 160 000 peilipalloa vuodessa. Maailman suurin diskopallo oli esillä vuonna 2014 Englannissa Isle of Wightilla järjestetyillä Bestival-festivaaleilla. Sen läpimitta on 10,33 metriä. == Lähteet == == Aiheesta muualla == Luokka:Valaisimet Luokka:Näyttämötekniikka
Santa Rosan piirikunta

Santa Rosan piirikunta on Yhdysvaltojen Floridan osavaltiossa sijaitseva piirikunta. Piirikunnan asukasluku oli vuoden 2010 väestönlaskennassa 151 372. Yhdysvaltain väestönlaskentaviraston mukaan piirikunnan pinta-ala on 3 040 km², josta 2 634 km² on maata ja 406 km² vettä. Piirikunnan pääkaupunki on Milton. Santa Rosan piirikunta perustettiin vuonna 1842. Se on nimetty katolisen kirkon pyhimyksen Rosa da Viterbon mukaan. ==Naapuripiirikunnat== * Escambian piirikunta (Alabama), pohjoisessa * Okaloosan piirikunta, idässä * Escambian piirikunta (Florida), lännessä == Lähteet == Luokka:Floridan piirikunnat
Star World

Star World on STAR TV:n omistama englanninkielinen televisiokanava, joka näkyy Intiassa. Se ei esitä hindinkielistä ohjelmaa. Star World näkyy satelliittilähetyksinä muun muassa Hongkongissa, Bangladeshissa, Malesiassa, Israelissa, Amerikassa ja Isossa-Britanniassa. Luokka:Intialaiset televisiokanavat Luokka:Vuonna 1991 perustetut televisiokanavat Luokka:The Walt Disney Companyn tytäryhtiöt
Roiskuttajatetra

Roiskuttajatetra (Copella arnoldi) on pieni sukkulatetroihin kuuluva kalalaji. == Koko ja ulkonäkö == Roiskuttajatetralla on pitkulainen, ruskehtava tai oliivinvihreä vartalo. Vatsapuoli on valkoinen. Kylkiviivaa pitkin kulkee tumma juova ja sen alapuolella on ohut kuparinruskea viiva. Jos vesiolot ovat hyvät, kalan silmän yläosa loistaa kirkkaan oranssina. Kala kasvaa 7–9 cm pitkäksi, koiras on isompi.Mongabay Sukupuolet on helppo tunnistaa siitä, että koiraan pyrstö on huomattavasti suurempi kuin naaraalla. == Alkuperä== Roiskuttajatetroja elää Etelä-Amerikassa, Amazon-joessa. == Käyttäytyminen ja lisääntyminen== Roiskuttajatetrojen lisääntymistapa on varsin vaivalloinen. Pari hyppää veden yläpuolella olevalle lehdelle, koiras levittää rintaevänsä imukupeiksi, jotta naaras ehtii kiinnittää mätimunat lehdelle. Myös hedelmöitys tapahtuu lehdellä. Kalat pudottautuvat veteen ja toistavat äskeisen. Tämä jatkuu kunnes lehdellä on n. 50 munaa. Koiras jää paikalle ja roiskii isolla pyrstöllään vettä munien päälle, kunnes nämä kuoriutuvat muutaman päivän kuluttua. Jos koiras ei toimisi tällä tavalla, munat olisivat vaarassa kuivua tropiikin paahteessa.Torpical Fish Finder == Vesiolot ja ravinto== Veden pH-arvon pitää olla 6–8 ja lämpötilan välillä 25–29 °C. Roiskuttajatetran ruokavalioon kuuluu lähinnä pieniä vesiselkärangattomia, esimerkiksi hyttysten toukkia. == Katso myös == * Luettelo amerikkalaisista tetroista == Lähteet == Luokka:Akvaariokalat Luokka:Tetrakalat
Canale 5

Canale 5 on italialainen Mediasetin omistama televisiokanava. Se oli maan ensimmäinen valtakunnallinen kaupallinen tv-kanava, joka on perustettu vuonna 1978. Se tunnettiin ennen nimellä TeleMilano 58, mutta kanava muutti nimensä Canale 5:ksi vuonna 1980. Canale 5 esittää paljon amerikkalaisia televisiosarjoja, jotka on dubattu italiaksi. == Italian kielisiä ohjelmia == *Buona Domenica *Striscia la notizia *Mio fratello è Pakistano *C'è posta per te *Zelig *Zelig off *Il senso della vita *Uomini e donne *Gran Premio Internazionale della Tv *Cultura moderna == Muita ohjelmia == *Big Brother *Baby Bob *Diagnoosi: Murha *Doc *Early Edition *Kaikki rakastavat Raymondia *Perhelaki *Perhe on paras *The Guardian *Highlander: The Series *Toivoa ja uskoa *Invasion *Judging Amy *L.A. Heat *Miss Match *NYPD Blue *Sopranos *Sue Thomas: F.B.Eye *Wild Card *Kyllä, rakas == Animaatiosarjat == *Simpsonit (I Simpson) *Poliisiopisto (Scuola di polizia) *Smurffit (I Puffi) *Sailor Moon *Ahmed Ahne (Chi la fa l'aspetti) *Taz-Mania *The Mask == Aiheesta muualla == *Canale 5:n kotisivut Luokka:Italialaiset televisiokanavat Luokka:Vuonna 1978 perustetut televisiokanavat Luokka:Mediaset
Teoreettinen ja käytännöllinen filosofia

Kun filosofia syntyi antiikin Kreikassa, kaikki maailmaa koskevan tiedon hankinta luettiin filosofian alaan. Aristoteles jakoi ensimmäisenä tieteet kahteen osaan, teoreettisiin ja käytännöllisiin tieteisiin, mistä on peräisin nykyisinkin yleinen filosofian jako kahteen osaan, teoreettiseen ja käytännölliseen filosofiaan. Teoreettisen filosofian tehtävänä on tutkia olemassaoloa ja inhimillistä tietoa koskevia kysymyksiä.Häyry 2000, s. 14-15. Siihen luetaan logiikka, ontologia, metafysiikka, tietoteoria, mielen filosofia, kielifilosofia ja tieteenfilosofia sekä useat erityistieteiden filosofiat, kuten matematiikan filosofia. Aristoteleella teoreettisten tieteiden alaan kuuluivat myös sellaiset tieteet kuin fysiikka, tähtitiede, kemia, biologia ja psykologia. Nykyään näitä osa-alueita vastaavat omat erityistieteensä. Käytännöllisen filosofian tehtävänä on tutkia inhimillistä toimintaa. Siihen luetaan etiikka, yhteiskuntafilosofia ja yhteiskuntatieteiden tieteenfilosofia. Aristoteleelle siihen kuuluivat kaikki yksilön käyttäytymiseen, yhteiskuntaelämään, oikeudelliseen säätelyyn ja politiikkaan liittyvät alat, edellisten lisäksi myös muun muassa estetiikka, kuten retoriikka ja runousoppi. Joissakin yliopistoissa, kuten Helsingin ja Turun yliopistoissa, filosofian opiskelu jaetaan edelleen laitos- tai oppiainetasolla teoreettiseen ja käytännölliseen filosofiaan. Jako on nykyään varsin mielivaltainen, sillä käytännöllinen filosofia ei ole kovin paljoa käytännöllisempää kuin teoreettinenkaan (soveltava etiikka on tuonut jonkin verran "käytännöllisyyttä" käytännölliseen filosofiaan). Näiden filosofian osa-alueiden käyttämä metodologia on pitkälti sama, joten ainoaksi rajaavaksi tekijäksi jäävät aihepiirit. Tämäkään raja ei ole tiukka, ja monia asioita voidaan tutkia yhtä lailla teoreettisen kuin käytännöllisen filosofian piirissä. Useimmissa yliopistoissa tällaista filosofian kahtiajakoa ei tehdä, vaan filosofiaa opetetaan joko yhtenä oppiaineena tai se jaetaan esimerkiksi logiikkaan, metafysiikkaan ja etiikkaan. == Lähteet == * === Viitteet === == Kirjallisuutta == * Luokka:Filosofian osa-alueet Luokka:Filosofian termit